Ons het gaan ontbyt eet by die Clumzy Carrot. Dit is in die middel van die dorp gelee, oorkant die dorps plein en langs die supermark.
Die eienaars is Rozelle en haar seun Jonathan, wat ook die chef is. Die kos is uitstekend. Hulle is van vroegdag af oop vir ontbyt en ligte middagetes en soetighede word ook deur die dag bedien.
Ek het 'n Smoke Samon, rocket en caper broodjie gehad en Danie het 'n bacon, eier en kaas broodjie gehad.
Langs die restaurantjie is Portobello. Die behoort aan 'n baie aangename vrou wat al wyd en syd deur die wereld gereis het. Daar is allerhande oudhede wat sy op haar reise bymekaar gemaak het. Baie interessante goed ook. Wees gewaarsku : moenie te veel uitvra nie, want dan gaan jy nie gou daar wegkom nie.
Traveller's Rest Gastehuis en Restaurant. Die eienaars is Pam en Andre. Agter is 'n lieflike tuin met tafels en stoele om die swembad en die kos is absoluut puik. Andre is 'n Hollander wat jare lank op die olie bore gewerk het voordat hy pakket gevat het en kom aftree het in die vallei.
Dit is die nuuste coffee shop op die dorp. Binne is verskeie ander winkeltjies en 'n ice-cream parlour. Daar is 'n baie lekker binne hof waar mens rustig kan sit en ontspan.